Pedró dels 4 Batlles (2386m) i Tossa Pelada (2379m) amb raquetes ~ Camins al Setè Cel\nPedró dels 4 Batlles (2386m) i Tossa Pelada (2379m) amb raquetes\n2:10 onofregs No comments\nAquest diumenge aprofitant la finestreta de bon temps que se suposava que tindríem al matí, hem decidit fer una sortideta amb raquetes pel Port del Comte. Així hem fet una fàcil ruta circular ascendint al Pedró dels Quatre Batlles i la Tossa Pelada.\nEl Pedró dels Quatre Batlles és el cim més alt del Port del Comte amb 2386m. i per tant el sostre del Solsonès. El seu cim és arrodonit com els altres que comparteixen la mateixa carena. El seu nom deriva per ser el lloc de confluència de 4 termes municipals, Els d'Odèn + la Coma i la Pedra del Solsonès i el de Fígols i Alinyà + la Vansa i Fórnols de l'Alt Urgell. Pedró ve de la pedra/es que es designaven per marcar els límits d'un terme o finca.\nSeguint la carena direcció Nord i un cop assolit el Pedró i de formes igual de suaus i arrodonides, arribarem en uns 15 minutets a la Tossa Pelada (2379m). Aquesta consta d'un vèrtex geodèsic i d'una bústia, ja que durant molt de temps es va creure que la Tossa era el cim més alt del Solsonès fins que la cartografia ho va desmentir.\nArribarem fins a Solsona i agafarem la carretera LV-4241 que va a les pistes d'esquí de Port del Comte en uns 31Km. Un cop arribats a les pistes d'esquí passarem de llarg de l'entrada principal i arribarem al segon aparcament amb el nom "El sucre". Aquest també el passarem seguint la carretera i en pocs quilòmetres arribarem a l'aparcament de l'Estivella on deixarem el cotxe.\nL'excursió comença just sortint de l'aparcament de l'Estivella continuant la pista que hem vingut i que ara ja és plena de neu, a la zona coneguda com Clot de la Vall.\nEns dirigim al telecadira del Clot de la Vall (visible des del pàrquing) i el sobrepassarem per la seva dreta seguint la pista. Aquesta s'obra més cap a la dreta per després girar i tornar a retrobar el telecadira més amunt. També podem pujar enganxats a aquest de forma més directa, però també força més dreta i incòmode per anar amb raquetes (al tornar si que hi baixarem). Aquesta zona es coneix amb el nom de Costa del Tabac i seguirem amunt per la vorera de la pista d'esquí fins al final del telecadira.\nUn cop aquí hem de girar 90 graus a la nostra esquerra (Oest) i fer un flanqueig per anar a trobar el coll (segons la quantitat de neu uns 150 metres abans es pot girar estalviant-nos aquest petit flanqueig). Aquest és el punt més delicat de la sortida, ja que és el punt més propens a allaus. De fet per on passem la neu ens indica que hi ha hagut un allau algun dia enrere. Avui, però, el risc és baix. Caminem fins assolir el coll. Ara ja veiem al fons el nostre primer objectiu, El Pedró.\nFa molt de fred, vent i està molt tapat. La progressió es fa difícil en quedar disseminat als nostres ulls el relleu del terreny. Qui hauria dit que quan hem mirat la meteo i la Webcam de Port del Comte abans de sortir de casa tindríem aquest temps, ja que el cel era totalment serè. Per acabar-ho d'adobar comença a baixar boira, i en pocs minuts ens deixa amb una visibilitat absolutament nul.la. L'Arnau no ho veu gens clar!!!!. Sort que portem el GPS i així ens anem orientant anant amb molt de comte per on trepitgem.\nCaminem una mitja hora totalment a cegues, des del coll fins quasi al cim, on poc a poc la boira es va desfent i ens deixa veure el cim del Pedró dels Quatre Batlles de 2386m d'alçada i sostre del Solsonès.\nEns fem les fotos de rigor i sense perdre més temps, doncs el fred i l'aire és més que important, ens dirigim en direcció nord i seguint l'àmplia carena a fer el cim de la Tossa Pelada que és el cim arrodonit que queda davant.\nEl camí no té pèrdua i més veient la quantitat de gent al seu cim!. La pensada ha estat bona de fer primer el Pedró, ja que absolutament tothom ha seguit recte al telecadira efectuant la ruta al revés. Així l'hem pogut assaborir en solitari i en anar a fer la Tossa ens creuem amb tothom direcció al Pedró com si fos una processó.\nMalgrat la seva modesta alçada, tant en un cim con en l'altre en estar separat d'altres massissos, tenen una bona perspectiva dels Rasos de Peguera, la Serra d'Ensija, el Pedraforca i del Cadí. Això si, en un dia clar (no com el que hem tingut).\nUn cop fetes les fotos baixem del cim seguint la carena en direcció nord-est. Un cop abaix seguirem direcció est per anar a trobar els remuntadors que veiem a la llunyania passant per entre mig d'un petit bosc.\nUn cop assolim les pistes d'esquí altre cop, ja sols ens queda anar baixant per elles i així completar una petita ruta circular fins que arribem a la cafeteria i final del telecadira del Clot de la Vall (punt on hem girat per assolir el cim del Pedró).\nAra seguim el mateix camí que hem fet a l'anada.\nAquest cop si que agafarem el camí directe que passa pel costat del telecadira i que ens portarà directament a l'aparcament d'on hem començat.\nCom que jo he pujat amb esquís, aquest trosset els abandono per fer una mini-baixadeta i esperar-los al cotxe! Jejeje!\nI fins aquí aquesta sortideta matinal on esperàvem bon temps i gaudir de les bones vistes des del cim, però s'ha girat el temps i hem patit una mica de fred privant-nos de gaudir les vistes. Però almenys ens hem tret la son de les orelles i després……. a fer un bon dinar!\nPosted in: Cims de 2000m, excursions matinals, hivernal, Raquetes\nCampirme (2633m) amb raquetes.\nPedró dels 4 Batlles (2386m) i Tossa Pelada (2379m...


El Festival DevReporter reuneix periodistes i ONGs en un cicle de documentals 'online'\nPublicat 20/4/2020 13:22:03 +02:00CET\nEl primer Festival DevReporter oferirà del 21 d'abril al 6 de maig deu documentals en els quals han participat ONGs i reporters d'àmbit internacional, i tres conferències sobre dret a l'aigua, periodisme i migracions, i dones migrants cuidadores; han explicat a Europa Press els seus organitzadors, que han hagut de traslladar el festival a Internet a causa del coronavirus.\n"En aquests dies d'alt consum audiovisual i en els quals estem sentint molt que els virus no tenen fronteres, els reportatges Devreporter poden ajudar-nos a aprofundir en el coneixement del món i la consciència internacionalista", ha explicat Andrés García Berrio vocal de comunicació de Lafede.cat, federació d'ONGs catalanes que impulsa el cicle.\nEl festival se celebra per primera vegada aquest 2020 i neix de la beca de periodisme DevReporter, impulsada per la mateixa Lafede.cat amb finançament de la Unió Europea i que cerca fomentar reportatges "que aprofundeixin en les causes de les injustícies i les desigualtats per contribuir a la construcció de Justícia global".\nLa fotoperiodista freelance Anna Surinyach, co-autora del documental '#Boza, selfie de les migracions' i receptora de la beca, ha explicat a Europa Press que sense ajudes com la DevReporter projectes com el seu serien gairebé impossibles: "El periodisme internacional és el més car de finançar i el que s'ha vist més castigat en els mitjans".\n'#Boza', que consta d'un curtmetratge i d'un especial web, i que ha elaborat al costat de la periodista francesa Severine Sajous i l'ONG Open Cultural Center, cerca "canviar el discurs dels moviments migratoris" aportant una nova visió i narrativa que difícilment s'impulsaria des de zero en un mitjà tradicional.\nEs tracta d'un recorregut per la ruta dels migrants entre Àfrica i Europa a través de les imatges i vídeos que ells mateixos publiquen durant el trajecte: "Quan els veus gravar-se com ho faríem nosaltres i enviar a les seves famílies tan sols la part més bonica del viatge, empatitzes molt més", ha indicat Surinyach, que participarà en una taula rodona durant el festival.\nVíctor Yustres, autor d''Aigua Tèrbola: el negoci d'Agbar a Mèxic', també ha valorat l'oportunitat de connectar "el nord i el sud" a través dels documentals, i ha celebrat que una beca com la DevReporter permeti als periodistes explicar històries que per falta de recursos i temps no es podrien realitzar d'una altra manera.\nLA 'OPORTUNITAT' DEL COVID-19\nAnna Surinyach, que també és membre fundador de la revista 5W, creu que la retransmissió 'online' del festival pot suposar una oportunitat: "La gent està més a casa i consumeix més productes audiovisuals; a la revista també hem hagut de fer presentacions per Internet i han tingut una gran acollida", ha dit.\n"Aquest festival 'online' és una bona oportunitat per visibilitzar el treball que hem fet, i situacions de migracions, gènere o justícia ambiental que passen a milers de quilòmetres d'aquí però que també ens toquen de prop", ha assegurat també Víctor Yustres, que inaugurarà el festival aquest dimarts 21 d'abril amb la conferència a tres bandes 'L'accés a l'aigua, una lluita global'.\nLes sessions del primer Festival DevReporter se celebraran durant tres setmanes els dimarts i dimecres, i es podran seguir de manera gratuïta a través de l'aplicació de videoconferències Zoom i el Facebook Live de Lafede.cat.


"A l’any 2030 només el 50% del que farem serà semblant al que fem ara." David Comas, CEO | nexus geographics\n"A l’any 2030 només el 50% del que farem serà semblant al que fem ara." David Comas, CEO\nInici "A l’any 2030 només el 50% del que farem serà semblant al que fem ara." David Comas, CEO\nDavid Comas va fundar Nexus Geographics amb en Francesc Varela ara fa 23 anys a Girona. Després de tot aquest temps i més de 600 projectes GIS al darrera, acumula una dilatada experiència aplicant sistemes d’informació geogràfica per millorar el funcionament d'empreses i administracions. És doctor en Geografia, diplomat per l'IESE, investigador visitant a la Universitat d'Utrecht i autor del manual "Fonaments dels Sistemes d'Informació Geogràfica". Casat i amb dos fills, potser la seva afició a la muntanya, la bicicleta o el caiac el van influir a l’hora de dedicar-se als mapes i les rutes. Tot i que li agrada moure’s també sap estar-se quiet fent ioga o meditació, o distreure’s amb el cinema, la lectura i tota classe de música.\nCo-dirigeixo l’empresa, juntament amb en Francesc Varela.\nQuan vaig acabar Geografia a la UdG vaig anar a fer un Postgrau a la Facultat de Geografia de la Universitat d’Utrecht. A la tornada, vaig acabar el Doctorat i vaig ser investigador de la UdG durant 10 anys, on vaig coincidir amb un altre geògraf inquiet: en Francesc Varela. D’allà va sorgir la llavor del que ara és Nexus Geographics.\nEls mapes sempre m’han apassionat, quan llegia una novel·la on sortien noms de ciutats, sovint ho comprovava al Atles de l’Enciclopèdia Catalana (mida DIN A3, en paper, òbviament)\nLa creativitat que gira al voltant dels mapes i la geolocalització, i poder aplicar-la per fer un software per un client que li simplifiqui la feina o que augmenti la satisfacció dels seus clients. Això ja ens ha passat en varis sectors (per exemple el del Taxi, on estem ajudant 30.000 taxistes, 3.000 dels quals a Nova York) i et produeix una adrenalina professional impagable.\nTenir la ment oberta, escoltar l’equip de l’empresa (que té un talent espectacular) i ajudar a concentrar energies en les palanques que ens ajudaran a fer innovacions disruptives.\nM’agrada l’ambient de treball. M’agrada perquè tenim gent molt jove, amb una ment creativa, al costat de veteranos com jo, que també ens mantenim en forma (com els vells rockeros).\nPer un costat, farem eines GIS fàcils de fer servir, que facin poques coses. Hi ha mines gegants de dades en sitges aïllades i nosaltres podem aportar una “navalla suïssa” per integrar-les, de manera barata, cap al mapa. Tal com fa Google Maps, de fet. Per l’altre, caldran aplicacions molt “verticals”, de nínxol. Les faran les empreses que sàpiguen barrejar tecnologia amb un profund coneixement del funcionament del negoci del nínxol.\nA l’any 2030 només el 50% del que farem serà semblant a les feines que fem ara. Jo imagino que tindrem 5 plataformes especialitzades, cadascuna líder en el seu nínxol, tal com ara ja ho són les 2 plataformes que tenim (ENMAPA per ciutats i CERCALIA per empreses i tot tipus d’administracions). És molt probable que hàgim crescut un 100% i siguem el doble, no només en personal i vendes: des de l’exterior també ens veuran com un referent en la geolocalització.\nAquí hi ha un ambient tranquil i positiu, en constant creixement, que fa que sempre hagis d'aprendre i millorar\n“La força de molta gent plegada no té res a veure amb el que pots aconseguir tu sol”


CG1 : Capacitat de comunicació oral i escrita.\nCG3 : Capacitat d'anàlisi i de síntesi.\nCG6 : Desenvolupament d'un pensament crític i autocrític.\nCG8 : Capacitat d'aprenentatge autònom i adaptació a situacions noves.\nCG9 : Capacitat de treballar en un context internacional.\nConèixer i comprendre els aspectes bàsics de la relació entre els diferents agents des del punt de vista de l'economia.\nAptitud per a entendre com és el comportament de l'individu com a consumidor i demandant de recursos econòmics.\nConèixer i entendre com és el comportament de l'individu com a productor de béns i serveis.\nCapacitat per a comprendre i saber explicar el funcionament dels mercats, aprendre a distingir-los i la formació dels preus.\nConèixer i comprendre el comportament dels principals agents econòmics: economies domèstiques, empreses, sector públic i sector financer.\nConèixer, comprendre i diferenciar l'activitat i l'abast del Sector Públic, així com la seua influència en els diferents àmbits de l'Economia.\nCrèdits teòrics: 1,60\nCrèdits pràctics: 0,80\nDep.: ECONOMIA APLICADA I POLÍTICA ECONÒMICA\nCrèdits teòrics: 1,6\nCrèdits pràctics: 0,8\nTipus d'assignatura: BÀSICA (Curs: 1)


El líder de Més País proposa un sistema flexible amb caps de setmana de tres dies o jornades més curtes\nL’acord amb el Govern recull un fons de 50 milions per testar la idea en algunes empreses\n01 de de febrer del 2021. 19:32\nL’octubre del 2019, a les portes de la repetició electoral, Errejón va presentar el programa de Més País. El partit, amb gairebé unes setmanes de vida, va apostar fort per una idea sorprenent: reduir la jornada laboral a 32 hores. És a dir, en lloc de treballar cinc dies a la setmana, treballar-ne només quatre. La mesura, base del programa de Més País, aposta per aprofitar «els avenços tecnològics i els augments de la productivitat» per rebaixar les hores de feina.\nEl plantejament d’Errejón és que la jornada setmanal de 40 hores laborals passi a ser de 32 hores. Segons detalla el programa del partit, aquest temps es podrà distribuir de manera flexible, podent optar per setmanes de quatre dies de vuit hores laborals o mantenir el sistema actual de cinc dies però amb jornades de 6 hores i 24 minuts. Fins i tot, plantegen «l’acumulació en anys sabàtics pagats».\n¿Quins beneficis tindria?\nLa proposta d’Errejón va ser una dels plats forts del seu programa electoral. Tant és així que és present a tres dels quatre documents que recollien les seves promeses de cara a les eleccions. Recolzant-se en l’estudi del laboratori d’idees Autonomy, Més País defensa que reduir la jornada laboral tindria «evidents avantatges mediambientals al reduir els desplaçaments a la feina». A més, afirmen que suposaria una millora de la salut física i mental i que afavoriria la conciliació familiar i la corresponsabilitat de les tasques de cura.\nA més, Errejón advoca per la necessitat d’equilibrar l’actual sistema de treball en el qual conviuen llocs de treball precaris de només unes quantes hores setmanals amb llocs de treball en els quals les hores extra estan a l’ordre del dia. Per això, posen èmfasi en l’oportunitat d’avançar «cap a un repartiment just i igualitari de la càrrega de treball remunerat».\n‘Experiment Errejón’: L’Estat assumirà el cost salarial de la jornada de quatre dies\nMés País recolzarà el decret de fons europeus després d’acordar un projecte pilot per reduir la jornada laboral\n¿Què ha negociat amb el Govern?\nLa setmana passada, minuts abans que el Congrés debatés el reial decret de mesures per agilitar l’arribada dels fons de la Unió Europea, la vicepresidenta primera, Carmen Calvo, i Errejón van arribar a un acord per crear un projecte pilot de reducció de la jornada laboral a quatre dies en diverses empreses. Està planificat perquè duri tres anys i disposi d’un pressupost de 50 milions d’euros, amb l’objectiu de pal·liar les possibles despeses derivades de la baixada de jornada.\nNo obstant, la idea és que aquest fons, derivat dels ajuts de recuperació de la Unió Europea, sigui cada vegada més innecessari a mesura que les empreses «hagin anat implementant els canvis perquè això sigui possible» i «l’augment de la productivitat derivat vagi finançant la reducció de la jornada laboral». Tot i així, Errejón haurà de continuar negociant els detalls del projecte amb la ministra d’Indústria, Reyes Maroto.\n¿Què en pensen a l’Executiu?\nMés enllà de l’acord de la setmana passada, en els últims mesos socialistes i morats ja havien xocat per aquesta proposta. El vicepresident segon i líder d’Unides Podem, Pablo Iglesias, va anunciar a principis del desembre passat que el Ministeri de Treball, dirigit per Yolanda Díaz, estava «estudiant» la possibilitat de rebaixar la jornada laboral, sempre en el marc del diàleg social. A més, va reconèixer que «podria afavorir sens dubte la creació d’ocupació».\nUna posició completament diferent a la que va esgrimir dies després el ministre de Seguretat Social, José Luís Escrivá. «No em sembla que Espanya sigui un país que amb els nivells de productivitat i competitivitat que té hagi de prioritzar aquest assumpte. No crec que tinguem marge per a això», va sentenciar, descartant la proposta.\nÍñigo Errejón Govern Más País Ministeri de Treball


Presó provisional per un jove acusat de cometre divuit robatoris amb força en una setmana en trasters de Lleida| ACN - Fotografia: lleidaalminut.com\nEl jutge de guàrdia de Lleida ha ordenat aquest dilluns presó provisional per un jove de 20 anys, acusat de cometre divuit robatoris amb força en diversos trasters de la ciutat de Lleida, només la setmana passada. El jove, que té antecedents, ha estat condemnat per fets similars.\nEls Mossos d'Esquadra el van detenir dissabte a la tarda a la plaça Sant Joan de Lleida per aquests divuit robatoris en trasters de pisos situats als barris del Centre Històric, Balàfia, Cappont i Joc de la Bola. També se'l relaciona amb altres robatoris en trasters durant el mes d'agost d'aquest any. El noi ja havia estat detingut anteriorment diverses vegades i té antecedents, ja que va ser condemnat per robatori amb força. El magistrat, ha donat la raó a la fiscalia, que ha demanat el seu ingrés a presó de manera provisional perquè considera que hi ha prou proves que l'inculpen i per evitar que el jove torni a delinquir.\nSegons les diligències policials, en diversos trasters robats aquesta última setmana els Mossos d'Esquadra van trobar empremtes dactilars i petjades (obria moltes de les portes a cops de peu) que coincideixen amb les de l'acusat. A més, en alguns trasters on presumptament va robar, hi havia càmeres i aquestes haurien enregistrat l'acusat. El jove s'hauria endut principalment bicicletes, algunes de gran valor.


Quatre bombers i dos responsables d’un gimnàs de Reus declaren per incitació a l'odi contra la policia espanyola\nUn jutge de Barcelona dóna facilitats als ferits del primer d'octubre perquè presentin una denúncia\tUn jutge de Barcelona dóna facilitats als ferits del primer d'octubre perquè presentin una denúncia\nPablo Llarena, el jutge que volia una solució política per a Catalunya\tPablo Llarena, el jutge que volia una solució política per a Catalunya\nDe l'Audiència espanyola al Tribunal Suprem: i ara què?\tDe l'Audiència espanyola al Tribunal Suprem: i ara què?\nLa Guàrdia Civil deté un professor de l'Institut de Tremp per incitació a l'odi a les xarxes socials\tLa Guàrdia Civil deté un professor de l'Institut de Tremp per incitació a l'odi a les xarxes socials\nEl TC deixa sense efecte les multes als membres de la Sindicatura Electoral de l'1-O\tEl TC deixa sense efecte les multes als membres de la Sindicatura Electoral de l'1-O\nZoido diu que els Mossos han obert un expedient a un agent del cos que va viatjar amb Puigdemont a Brussel·les\tZoido diu que els Mossos han obert un expedient a un agent del cos que va viatjar amb Puigdemont a Brussel·les\nElpidio José Silva: 'És una urgència radical estudiar la il·legalització del PP'\tElpidio José Silva: 'És una urgència radical estudiar la il·legalització del PP'\nIncident entre els Mossos i la policia espanyola a la incineradora del Besòs\tIncident entre els Mossos i la policia espanyola a la incineradora del Besòs\nLa Guàrdia Civil deté un home acusat d'haver agredit un agent durant l'1-O\tLa Guàrdia Civil deté un home acusat d'haver agredit un agent durant l'1-O\nQuatre bombers i dos responsables d’un gimnàs de Reus declaren per incitació a l’odi contra la policia espanyola\nCarles Pellicer, el batlle de la ciutat, va declarar ahir\nQuatre bombers i dues persones responsables d’un gimnàs de Reus han declarat avui davant el jutjat d’Instrucció número 2 de la ciutat per un presumpte delicte d’incitació a l’odi arran d’una denúncia del Cos Nacional de Policia (CNP). En el primer cas, la jutgessa investiga la seva presumpta participació en les protestes davant de l’Hotel Gaudí, on hi havia policies espanyols allotjats, durant l’aturada de país del 3 d’octubre.\nTots ells han respost només a les preguntes dels seus advocats. En aquest sentit, el magistrat ja va sol·licitar un detall de les sortides que van efectuar els camions des del Parc de Bombers de Reus entre les onze del matí i les tres de la tarda i si algun d’ells es van desplaçar fins a l’establiment hoteler. Per això, també estan investigats per un presumpte delicte de malversació de fons. D’altra banda, les dues persones vinculades al gimnàs estarien acusades d’expulsar els agents de les instal·lacions i han respost a les preguntes de totes les parts.\nEn aquesta causa, també estan imputats l’alcalde de Reus, Carles Pellicer, i sis regidors més del PDeCAT, ERC, Ara Reus i la CUP de l’Ajuntament. La policia espanyola els va denunciar per ‘incitació a l’odi’ per haver signat un manifest en contra de la violència policíaca. Pellicer (PDECat), Montserrat Vilella (PDECat), Noemí Llauradó (ERC) i Jordi Cervera (Ara Reus) van declarar ahir i només van respondre a les preguntes dels seus advocats. ‘Signar un manifest a favor de la convivència no pot ser un delicte’, va dir el batlle davant dels mitjans.’No som persones d’odi, però som govern i el missatge que hem de donar és de tranquil·litat’, va explicar Pellicer.\nEl batlle va defensar que l’actuació de l’Ajuntament sempre ha estat marcada per fer compatible ‘l’exercici dels drets i llibertats de la ciutadania amb la pau, la convivència i el civisme.’La declaració de Mariona Quadrada, regidora de la CUP, es va suspendre perquè la seva advocada tenia un altre assenyalament. Marta Llorens i Oriol Ciurana, també de la CUP, no van comparèixer al jutjat.\nUna concentració de 200 persones va donar suport als investigats que van anar a declarar. També hi havia una manifestació d’unes cinquanta persones amb banderes espanyoles que van increpar el batlle.\n11:02La Generalitat redueix a deu dies les quarantenes per contactes estrets


Gas renovable: energia positiva per al territori\nNEDGIA LLUITA CONTRA EL CANVI CLIMÀTIC\nActualitzada 28/01/2022 a les 16:25\nCatalunya compta actualment amb una xarxa de distribució de gas de més de 18.500 quilòmetres propietat de Nedgia Catalunya, per la qual circularia aquest nou combustible, clau en la descarbonització de l’economia\nProjecte de gas renovable Life Methamorphosis a Vila-sana\n© Projecte de gas renovable Life Methamorphosis a Vila-sana\nPlanta de gas renovable a l'abocador Elena de Cerdanyola del Vallès.\n© Planta de gas renovable a l'abocador Elena de Cerdanyola del Vallès.\nLa nostra societat es troba cada vegada més preocupada pel canvi climàtic, l’escalfament de la Terra i les seues greus conseqüències. Des de la Cimera de Kyoto fins a París, i de París a Glasgow, les polítiques mediambientals dels països estan evolucionant per aconseguir progressivament una reducció de les emissions de gasos amb efecte d’hivernacle (GEH), que ens permetin la consecució dels objectius internacionals fixats per al 2030 i el 2050.\nEl sector energètic, per la seua activitat i impacte, és un dels principals assenyalats en la lluita contra el canvi climàtic. La seua descarbonització resulta fonamental per arribar a una economia neutra en emissions de carboni en el futur.\nEls experts assenyalen que l’electrificació, a través de les energies renovables (com l’eòlica i la solar), no serà suficient per cobrir el total de demanda energètica de la nostra societat, i que hem de descarbonitzar també el sector gasista, implementant mesures per maximitzar la utilització també d’energies renovables com per exemple el gas renovable.\nEl gas renovable és un factor determinant en el procés de descarbonització del sector energètic. Aquest gas verd és totalment intercanviable pel gas natural, per la qual cosa pot distribuir-se a través de la infraestructura gasista existent i fer-se servir amb les mateixes aplicacions energètiques en llars, indústries, comerços i també per a mobilitat en el transport.\nEl màxim exponent del gas renovable és el biometà, un combustible neutre en emissions de CO2 que es genera a través dels processos de degradació de la matèria orgànica (residus urbans, agrícoles, ramaders o forestals, aigües residuals, etc.), que, una vegada tractats, es transformen en gas renovable.\nEs tracta d’una opció sostenible i econòmicament competitiva per impulsar un sistema energètic descarbonitzat i lluitar contra el canvi climàtic, i que ja és una realitat en molts països d’Europa, i que aviat ho serà a Catalunya.\nDe fet, Nedgia Catalunya, filial distribuïdora de gas del grup Naturgy, compta amb més de 18.500 quilòmetres de xarxes de distribució de gas a Catalunya que permeten portar el gas natural a gairebé 2,2 milions de punts de subministrament a 381 localitats. És la comunitat autònoma en la qual Nedgia compta amb més punts de subministrament i també la primera zona on es va iniciar el subministrament de gas natural dins de la península Ibèrica ja fa cinquanta anys. Aquesta xarxa dota el nostre territori d’una infraestructura de gas natural àmpliament estesa, per on circularà el gas renovable del futur i que serà clau per descarbonitzar els consums d’energia de llars, negocis, indústries i mobilitat de Catalunya.\nLa progressiva implementació del gas renovable a les nostres xarxes implicarà múltiples beneficis per a Catalunya. En primer lloc, contribuirà a la reducció d’emissions i a la seua estratègia per complir amb els objectius mediambientals proposats per Europa l’any 2030, ja que el gas renovable prové de fonts renovables i té emissions neutres de CO2.\nEn segon lloc, el gas renovable contribueix també en l’anomenada economia circular. És a dir que, gràcies al gas renovable que es generi a Catalunya, podrem escalfar les nostres llars, moure els nostres autobusos, etcètera, en línia amb les demandes realitzades per la Comissió Europea sobre els territoris de transformar els residus en energia.\nEn tercer lloc, el gas renovable és l’energia renovable més versàtil que hi ha, ja que soluciona el problema de la no-simultaneïtat de la producció i la demanda que té la resta de les energies renovables, ja que el biometà (màxim exponent del gas renovable) pot injectar-se i emmagatzemar-se en la infraestructura gasista existent. En aquest sentit, val a destacar que tampoc és necessari realitzar inversions (ni públiques ni privades) de transformació ni en l’actual infraestructura de xarxes de gas que tenim a Catalunya ni en els equipaments de consum dels usuaris.\nINFRAESTRUCTURA. Permet portar el gas a gairebé 2,2 milions de punts de proveïment a 381 localitats\nUn altre avantatge que genera sobre el territori el gas renovable és la seguretat de subministrament. Al ser una energia produïda a nivell local, no és necessari importar, amb la qual cosa es redueix la dependència energètica de l’exterior.\nEl principal avantatge per a Catalunya està relacionat amb la millora de gestió mediambiental dels residus orgànics tan problemàtics com les dejeccions ramaderes, purins, fems, gallinasses, els llots de depuradora o la fracció orgànica de RSU. Segons les dades de l’Organització de les Nacions Unides per a l’Agricultura i l’Alimentació (FAO), la ramaderia constitueix, a escala global, una amenaça més greu que el sector del transport respecte a emissions dels gasos amb efecte d’hivernacle. Els gasos que s’originen al sistema digestiu dels animals remugants es converteixen en emissions contaminants a partir dels fems generats a les explotacions ramaderes, i el gas renovable, com que es generaria a partir d’aquestes deposicions, contribuiria a la seua reducció d’una manera significativa.\nAixí mateix, el gas renovable és també positiu per a l’agricultura i ramaderia del territori, ja que en el procés de creació del gas renovable genera també una substància anomenada “digestat”, que és un residu derivat després de la digestió dels residus i que s’aprofita com a fertilitzant per al camp, reduint d’aquesta manera els costos. A nivell econòmic, l’impuls del gas renovable a Catalunya contribueix també en el desenvolupament del territori i la creació d’ocupació local en entorns agrícoles i ramaders per al desenvolupament de projectes. Finalment, el gas renovable és un gran aliat pel que fa a donar solucions mediambientals (per exemple: gestió de residus tipus palla de l’arròs, orujillos de l’oliva...) i genera sinergies econòmiques amb la potent indústria agroalimentària per a la recuperació de nutrients agrícoles.\nA Espanya hi ha un elevat potencial per al desenvolupament de projectes de producció de biometà, i es preveu un auge important també en la demanda per a comercialització per les necessitats de descarbonització i la implantació del sistema de GdOs (garanties d’origen).\nEl biogàs ha de jugar un paper principal en la descarbonització de la demanda final energètica.\nEl seu escàs desenvolupament fins al moment s’ha degut a múltiples factors que no tenen res a veure amb el gran potencial disponible a Espanya.\nEl potencial de producció de biometà que hi ha a Espanya és entre 122-137 TWh segons diferents estudis, un dels més grans de tot Europa, i amb potencial per cobrir gairebé el doble de la demanda domesticocomercial actual


Ja arriba el Drap-Art’21 … – Drap-Art\nUn any més, l’art i la creació artística es posen a disposició de la transformació urbana sostenible i intercultural amb Drap-Art.\nEl Festival Internacional d’Art Sostenible de Catalunya celebra la seva 25ª edició amb un programa molt especial dins de l’àmbit de l’art sostenible, amb pioners de l’art povera i mediambiental, com HA Schult i Pistoletto amb el seu projecte del Tercer Paradís. Hi haurà una selecció d’art comissariada per Joan Abello, Betty Bigas, Tanja Grass, Robert Kaltenhäuser i Jasmin Waschl que s’enfoca en la recerca de l’origen del concepte de la sostenibilitat en l’art contemporani i urbà, amb artistes com Bigas Luna, Rafael Bartolozzi, fins a Richard Hambleton (Shadowman) i SheOne.\nBigas Luna / Rafael Bartolozzi\nEs comptarà amb una gran exposició d’artistes emergents seleccionats per convocatoria que inclourà artistes convidats. La programació s’acompanyarà d’esdeveniments diversos, com performances, xerrades, conferències, screenings … a part de projectes d’art comunitari per dinamitzar el barri i engrescar a participar a les veïnes i veïns, com el de la Super Gòtica.\nDel 18 de novembre al 21 de desembre 2021 el Barri Gòtic, al centre de Barcelona, serà inundat per art i sostenibilitat. La cultura i l’art son part intrínseca del nostre ésser que, en moments d’incertesa, son eines per a la reflexió, l’anàlisis creatiu i per a la sensibilització i la creació de camins cap a nous horitzons.\nLes exposicions dins el marc del Drap-Art’21 tindran lloc en espais expositius del Gòtic: el Reial Cercle Artístic –exposició de pioners de l’art contemporani i urbà–, Villa del Arte Galleries –artistes contemporanis–, el Borsí –artistes convidats i seleccionats per convocatòria–, el Centre d’Artesania de Catalunya –disseny i artesania de la convocatòria i convidats–, i la Sala Perill amb Drap-Art illes – artistes convidats de les illes Balears. Aquestes exposicions aniran acompanyades d’esdeveniments en espais diversos i zones públiques del barri, completant la programació del festival.\nSheOne / Pistoletto – Terzo Paradiso\nVolem celebrar el nostre 25è aniversari amb tu!\nEncara ets a temps d’ensenyar-nos el que fas.\nLa convocatòria és oberta a artistes, dissenyadors, artesans, artistes escènics, músics, educadors i conferenciants professionals, emergents i amateurs de tot el món, individualment o com a col·lectiu. La inscripció és gratuïta.\nTermini de presentació: fins el 20 de setembre.\nConeixes alguna dona extraordinària del barri Gòtic?\nFes la teva proposta d’una Super Gòtica!\nL’artista Karol Bergeret i Drap-Art conviden a fer una reflexió sobre les dones que son i han estat importants, significatives, emblemàtiques per al nostre Barri.\nPer proposar les teves Super Gòtica preferida, accedeix al formulari d’inscripció, clicant aquí.\nRecorda que segueix el Mercat Drap-Art a la Plaça Reial!\nCada dissabte de setembre i octubre. Si hi vols participar com a expositor, contacta’ns per email a mercat@drapart.org. Hi ha places disponibles.\nSi vols passejar pel centre i comprar un regal sostenible, t’esperem a la plaça Reial!


Pirata: Diari d'una adopció: El pícnic\nTal com vam proposar-nos el dia de l'adopció d'en Pirata, hem decidit donar-li la possibilitat que conegui món i visqui noves experiències com, per exemple, gaudir d'una excursió a la muntanya ara que fa bo. Per començar de manera suau vam decidir -farà un parell de caps de setmana- dur-lo amb cotxe fins a Fontajau i fer una passejadeta per la llera del Ter (un recorregut la mar de recomanable). Allà va experimentar per primer cop amb nosaltres el fet de beure directament del riu.\nPer seguir amb l'entrenament excursionista, però sense donar-li molta canya vam creure que el millor seria organitzar un pícnic en algun racó tranquil i proper. El primer pas, imprescindible, va ser aconseguir que en Pirata estigués calmat al cotxe; un cop més l'ingredient màgic va ser el lubricant ideal per fer pujar el ca a l'automòbil. Una mica més ben organitzats que el primer cop, vam encabir tot el paquetam al seient del darrera per deixar-li el maleter a la seva disposició. Malgrat el reduït espai que quedava vaig tornar a seure darrere per controlar en Pirata, bo i revivint la sensació de quan era petita i marxàvem de càmping amb el cotxe més carregat que el dels magribins que baixen cap a Almeria. En aquesta sortida ens va acompanyar l'Anna, que s'assegué davant evitant-me així la temptació d'anomenar Ambrosio a en Quim i demanar-li uns Ferrero Roché durant el trajecte.\nEn Pirata es va portar bé tot el camí, suant i e sbufegant com una locomotora, però sense fer gaire escarafalls. Curiosament dirigia la seva mirada cap a la lluneta del darrere com si intuís que per allà s'hi veia el paisatge. Encara ara dubtem de si veu alguna cosa, ni que sigui distingir entre la claror i la foscor.\nPer fi vam arribar al racó idíl·lic desitjat, a la vora de l'Onyar. En Pirata va saltar del cotxe tan bon punt li vam obrir la porta, va ensumar el paisatge i sense problemes ens va seguir per l'estret corriol que duia a la riba. El dia passà plàcid sense ensurts ni disgustos, ans al contrari, el quisso va fer gal·la d'una bona educació digne d'un diplomàtic deixant-nos dinar tranquils, seguint-nos arreu on anéssim sense separar-se gaire, bevent aigua clara del riu i portant-se d'allò més bé amb la nostra nova acompanyant que, això sí, va haver d'aguantar amb paciència les nostres batalletes de pares primerencs (amb el blog no en tenim prou!).\nMés tard, durant un passeig per fer baixar el dinar, vam descobrir que els gossos també agraeixen posar les potes en remull després d'una bona caminadeta. En Pirata té molta potència física, però de resistència va més aviat fluix; la solució és, evidentment, organitzar més sortides -a les que esteu tots convidats ni que sigui virtualment a través d'aquest, el vostre blog caní-.\nPublicat per Anònim a les 9:50 a. m.


Mascarell: “Ens costa d’imaginar que no hi sigui”\n1569 lectures 0 Comentaris Imprimir Enviar notícia +A\n19/06/2012 Mascarell: “Ens costa d’imaginar que no hi sigui”\nEl conseller de Cultura qualifica Teixidor com un literat "imprescindible"\nEl conseller de Cultura, Ferran Mascarell, ha descrit Emili Teixidor com un literat "imprescindible" i una persona "entranyable, generosa i enormement humanista". Per Mascarell, es tracta d'un novel•lista que han tocat i ha ofert literatura a dues o tres generacions fins al punt de convertir-se en un "cl�ssic contemporani". "�s una persona que escrivia per buscar el sentit de les coses, per descobrir i oferir m�ns nous i donar expressivitat als elements profund de la vida", ha afegit. Pel conseller, Teixidor va fer aportacions "imprescindibles" a la literatura juvenil i d'adults amb llibres "deliciosos" com 'La lectura i la vida'.\nEn aquesta l�nia, Mascarell ha destacat tamb� l`�xit de 'Pa negre', que va arribar a la gran pantalla de la m� d'Agust� Villaronga. "Ens costa d'imaginar que no hi sigui", ha sentenciat. X (0 en total)\tOpini sobre la not�cia que acaba de llegir.


Voluntaris de les associacions de protecció dels animals es formen en el maneig de gossos perillosos - Altaveu el diari digital d'Andorra\nVoluntaris de les associacions de protecció dels animals es formen en el maneig de gossos perillosos\nLa formació ha estat organitzada i impartida pel departament d'Agricultura i pel Cos de Banders, i ha comptat també amb la col·laboració de professionals en ensinistrament del centre Kissos Andorra\n11/06/2022 (17:06 CET)\nLa ministra Sílvia Calvó (dreta de la imatge) ha presentat la formació. sfga\nMés de 30 voluntaris que col·laboren amb les associacions de protecció d’animals i, en particular, amb la gossera oficial han assistit aquest dissabte a una sessió formativa a voltant dels gossos perillosos. L’objectiu és proporcionar-los coneixements a l’entorn dels gossos considerats potencialment perillosos i dels gossos perillosos i habilitats pel seu maneig per poder incrementar la seva seguretat, la del seu entorn i la de la resta de la ciutadania quan els treuen a passejar o els acullen temporalment.\nLa ministra de Medi Ambient, Agricultura i Sostenibilitat, Silvia Calvó, juntament amb el secretari d’Estat d’Agricultura i Sostenibilitat, Marc Rossell, i el director del departament d’Agricultura, Josep Casals, han participat en l’entrega dels diplomes a tots els assistents. Calvó ha adreçat unes paraules d’agraïment a tots els voluntaris i els ha reconegut la seva tasca perquè “gràcies a la vostra feina podem donar un millor acolliment i enfortim el benestar dels animals que són abandonats o ingressen a la gossera”.\nTambé ha agraït a totes aquelles famílies d’acollida que donen una llar a aquells gossos que acullen provisionalment fins que poden ser donats de nou en adopció. En aquesta mateixa línia, la ministra també ha encoratjat a les associacions a seguir desenvolupant la tasca que duen a terme per a poder assegurar el benestar dels animals que són abandonats o que per altres raons acaben sent cedits a la gossera oficial, així com les tasques que fan amb l’acollida d’aquests animals quan són destinats a una llar d’acollida temporal.\nLa formació s'ha dividit en dues sessions, una primera més orientada a donar informació sobre les races de gossos considerats potencialment perillosos i els seus comportaments i les habilitats que cal tenir en compte a l’hora de interaccionar i relacionar-se amb aquest tipus de gossos. La segona part de la sessió s’ha orientat a l'entorn de la normativa vigent en matèria de tinença i protecció dels animals, fent especial èmfasi en la tinença de gossos potencialment perillosos i gossos perillosos.\nLa formació ha estat organitzada i impartida pel departament d'Agricultura i pel Cos de Banders, i ha comptat també amb la col·laboració de professionals en ensinistrament del centre Kissos Andorra.


Qualitat - Sede\nLa qualitat d'FNMT-RCM al vostre servei\nL'FNMT-RCM ha adoptat en la seva activitat com a Prestador de Serveis de Certificació les mesures necessàries per garantir la màxima qualitat i seguretat dels certificats electrònics, tal com fa des de fa més d'un segle amb la resta dels seus productes:\nFNMT és el primer prestador de serveis de certificació que ha aconseguit acreditar el seu sistema de gestió de la qualitat d'acord amb la normativa ISO 9001:2000, atorgat per AENOR i IQNET per al disseny, desenvolupament i prestació de serveis de certificació per firma electrònica, serveis de tercer de confiança, autoritat de segellat de temps i autoritat de certificació\nIgualment, l'FNMT ha obtingut el reconeixement internacional de les seves pràctiques de certificació ja que s'ha certificat conforme a la normativa europea "ETSI 101 456 ? Policy Requirements for Certification Authorities issuing Qualified Certificates". Durant aquest procés d'acreditació, també van ser auditats els seus sistemes confiables d'acord amb la norma "CWA 14167-1 Security Requirements for Trustworthy Systems Managing Certificates for Electronic Signatures ? Part 1: System Security Requirements" amb uns resultats molt positius.\nA més a més, l'FNMT-RCM-CERES té demostrada les seves bones pràctiques i el seu codi de conducta a Internet a través de l'Agència de la Qualitat a Internet. El segell de qualitat d'IQUA és una garantia del nivell de qualitat de les pàgines web que l'obtenen i es basa en els codis de conducta sectorials elaborats pels membres adherits d'IQUA, i les seves pàgines són auditades per garantir el seu respecte a les normes de comportament aprovades pel sector a què corresponen.\nActualment, l'FNMT té l'ambiciós projecte d'obtenir la certificació de seguretat dels sistemes d'informació segons ISO 17799, norma que regula els sistemes de gestió de la seguretat. Aquestes feines es desenvolupen conjuntament amb auditors externs i acabaran ben aviat.\nAquestes acreditacions comporten les implicacions següents:\nQue les pràctiques de certificació de CERES per emetre certificats reconeguts són conformes a la legislació comunitària i en gran mesura, atès que la legislació espanyola deriva de la normativa comunitària, compleixen la Llei de firma electrònica 59/2003.\nQue els certificats de persona física que s'emeten tenen un perfil que compleix els requisits establerts per al perfil de certiicat reconegut. És a dir, compleix amb l'annex I de la directiva de firma electrònica 1999/93/CE, amb les característiques descrites a la Llei 59/2003 per als certificats reconeguts i amb la norma europea "ETSI 101 862. Perfil del certificat reconegut".\nQue la política i pràctiques de CERES per emetre certificats reconeguts compleixen amb els requisits establerts per als prestadors de serveis que emeten certificats reconeguts a l'annex II de la directiva electrònica 1999/93/CE, els establerts a la Llei de firma electrònica 59/2003 i, per descomptat, els descrits a la norma europea "ETSI 101 456: Requisits per a la política de certificació de les autoritats de certificació que emeten certificats reconeguts".\nQue les firmes electròniques realitzades pels certificats de persona física, emesos per FNMT Classe 2CA, dins d'un dispositiu segur de creació de firma són firmes electròniques reconegudes i, per tant, tenen la mateixa validesa legal que la firma manuscrita.


‘Antidisturbios’, alta tensió i humanitat en un policíac brillant - Inside Media\nPublicat el 14 Octubre, 2020 14 Octubre, 2020\nMovistar+ estrena el 16 d’octubre la primera sèrie de Rodrigo Sorogoyen\nA l’estupenda collita de tardor de sèries espanyoles (‘Patria’, ‘Veneno’…) s’hi unirà aquest divendres ‘Antidisturbios’, la primera sèrie de Rodrigo Sorogoyen, creada juntament amb Isabel Peña. Aquesta nova producció de Movistar+ segueix les indagacions de la policia d’assumptes interns Laia Urquijo (Vicky Luengo), que investiga un desnonament que va acabar en tragèdia executat per sis integrants de la unitat antidisturbis Puma 93 (Raúl Arévalo, Álex García, Hovik Keuchkerian, Roberto Álamo, Raúl Prieto i Patrick Criado). No obstant això, la jove agent aviat s’adonarà que les possibles irregularitats van més enllà d’aquesta actuació.\nSempre enganxada als seus protagonistes, ‘Antidisturbios’ atrapa amb una posada d’escena realista i enèrgica, trepidant a les escenes d’acció. Amb un parell de plans seqüències i diverses escenes gravades amb grans angulars i càmera en mà que demostren el mestratge de Sorogoyen (‘Madre’, ‘El Reino’) i els seus col·laboradors habituals -el director de fotografia Alex de Pablo, el cap d’art Miguel Ángel Rebollo i el muntador Alberto del Campo, entre d’altres-, la sèrie acosta l’espectador a l’angoixa que viuen els protagonistes en molts moments d’alta tensió, tant física com emocional. Aquesta aposta pel realisme s’arrodoneix amb un rodatge exigent que s’ha dut a terme en gairebé dos-cents escenaris reals.\nPerò aquest thriller de sis episodis coproduït per The Lab i Cabello Films no només destaca pel seu ritme, sinó sobretot perquè mostra, fugint de tòpics, el costat més humà i familiar d’agents que s’enfronten cada dia a la violència més extrema. Així, veurem com són com a pares, nuvis, amics i fins i tot com a exparelles. El millor d’aquest retrat és que és honest i està ple de matisos: no hi ha ni herois immaculats ni tampoc agents que treuen a passejar la porra fàcilment, sinó més aviat professionals que treballen en situacions límit amb escassos recursos. Es nota que Sorogoyen i el seu equip van passar hores observant i entrevistant agents reals de les Unitats d’Intervenció Policial (UIP).\nAquells que temin que l’excés de testosterona els allunyi d’‘Antidisturbios’, tenen una bona raó per a deixar-se portar per la història: Vicky Luengo. El seu personatge, Laia, agent de principis indestructibles, és la veritable protagonista que posa contra les cordes tota la unitat amb la seva intel·ligència i ambició, encara que més tard aquesta cerca obsessiva de la veritat li porti també a tendir-los la mà. Tampoc és perfecta, la qual cosa la fa més atractiva que una heroïna a l’ús.\nVicky Luengo a ‘Antidisturbios’\nTot i que Rodrigo Sorogoyen i Isabel Peña defensen que la seva sèrie ni es posiciona ni intenta moralitzar o alliçonar, sens dubte el retrat que fan de la realitat policial i la violència derrocarà molts prejudicis. Tots dos, a més, ja ens van enfrontar a la corrupció del nostre sistema a pel·lícules com ‘El Reino” o “Que Dios nos perdone’. A ‘Antidisturbios’ ho fan, d’una forma brillant, una vegada més.\n← ‘Tenet’: O com convertir la física quàntica en un espectacle visual\n‘ALARDEA’: quan la neu es comença a fondre →


Serenates de la Banda de Música Local de Son Servera | card.cat\nSerenates de la Banda de Música Local de Son Servera\nEl passat diumenge dia 20 d’octubre, la Banda de Música Local de Son Servera va celebrar la festivitat de “Ses Verges” fent un recorregut pels carrers del poble per cantar Serenates a les nines i jovenetes que prèviament els seus pares i pretendents havien sol·licitat per a elles.\nAls sons del clàssic Clavelitos i altres cançons entregaven un clavell a les jovenetes en nom dels seus enamorats.\nLes fadrines de l’Associació de la Tercera Edat de Son Servera, també van tenir la seva serenata i clavell, l’associació va obsequiar a la banda amb un gran berenar a base de bunyols, orellanes, galetes, pizzes, i un bon vinet, que van agrair els músics després d’un recorregut de dues hores i mitja pels carrers del poble.\nAquest article s'ha catalogat com a Festes, Música i s'ha etiquetat amb Serenates a Son Servera per Magdalena Ordinas. Afegeix a les adreces d'interès l'enllaç.


Dos decàlegs per a investigadors i acadèmics amb blog i/o perfil a Twitter | Des de la Mediterrània\nPàgina d'inici › Ciència i Tecnologia › Dos decàlegs per a investigadors i acadèmics amb blog i/o perfil a Twitter\nLa pandèmia que estem patint demostra que la ciència ha de ser oberta i, com més col·laborativa, millor. Les xarxes socials, els blogs i altres recursos estan esdevenint eines imprescindibles per a la difusió de la informació. En aquest article trobareu dos decàlegs que poden ser útils per al personal acadèmic i investigador que vulgui iniciar-se en el blogging i el microblogging (Twitter).\nOpen Science and Culture Hack Day 18.09.2012, by avoinGLAM in Flickr (CC BY 2.0)\nTo blog or not to blog… That’s the question!\nCada cop més investigadors tenen blog, i llegeixen i comenten altres blogs. En determinats entorns es té la percepció que els investigadors i els acadèmics haurien de tenir blog i actualitzar-lo periòdicament. Es considera que, en qualitat de treballadors públics, haurien d’informar i divulgar sobre la seva recerca, finançada sovint amb els impostos de la ciutadania. Alguns acadèmics, com ara el sociòleg Mark Carrigan (Universitat de Cambridge, 40 reasons why you should blog about your research) o el politòleg Duncan Leavy (London School of Economics, Shorter, better, faster, free: Blogging changes the nature of academic research, not just how it is communicated) aposten fermament per difondre la seva recerca a partir d’aquest recurs comunicatiu. Però quins son els principals manaments que ha de seguir un bon bloguer?\n1. Parlar dels conceptes bàsics relacionats amb els articles més emergents del vostre àmbit de recerca és un bon punt de partida: plantegeu-vos com a repte parlar sobre el significat i l’impacte d’aquella recerca en uns termes comprensibles per a la ciutadania.\n2. Sigueu conscients que el vostre blog evolucionarà amb el pas del temps, so keep calm…\n3. Feu del vostre blog un punt de trobada obert al diàleg: la interacció amb els lectors és molt important.\n4. Utilitzeu recursos audiovisuals: diversos estudis demostren que la utilització d’imatges o la inserció de vídeos són essencials si es vol captar l’atenció de les persones que segueixen el vostre blog.\n5.Difoneu els vostres articles (i connecteu amb altres bloguers) des d’altres xarxes socials com ara Twitter. Tenir un compte de Twitter des del qual fer-ne difusió és una eina indispensable per tal que el blog tingui més impacte.\n6.Citeu sempre les vostres fonts (és un exercici de transparència i honestedat).\n7. Respecteu el vostre públic: sigueu amables, agraïu els comentaris i contesteu les preguntes que us adrecin.\n8. Actualitzeu el vostre blog periòdicament (amb la redacció d’un article cada quinze dies pel cap baix).\n9. No esdevingueu esclaus del vostre blog: si no esteu inspirats, no publiqueu.\n10. Claveu una darrera ullada a la gramàtica i l’ortografia del vostre apunt abans de fer clic a “Publicar”.\nAquest decàleg està inspirat (i convenientment salpebrat amb aportacions personals) en l’article Blogging Tips for Science Bloggers, From Science Bloggers, de Paige Brown Jarreau. Brown és especialista en comunicació científica a la Universitat de Louisiana.\nMassa feina, això de mantenir un blog… I si vull començar per tenir perfil a Twitter?\nDoncs és una bona idea. Twitter és un servei de microblogging que requereix menys dedicació i concentració que mantenir un blog, i que permet als seus usuaris enviar i llegir missatges de text d’una longitud màxima de 240 caràcters, amb la següent estructura: literal descriptiu + enllaç + etiqueta o hashtag.\nEl fet cert és que Twitter s’està consolidant com a eina de comunicació en el món acadèmic i de la recerca. De fet, hi ha estudis que posen de manifest que, si els investigadors difonen els seus articles mitjançant aquesta xarxa social, hi ha un increment notable en el nombre de descàrregues i citacions d’aquells articles, com ara The verdict: is blogging or tweeting about research papers worth it?, de Melissa Terras (professora d’humanitats digitals a la University College London), on Terras demostra com la difusió d’un article mitjançant les xarxes socials incrementa el nombre de descàrregues d’aquella publicació, fins i tot en proporció 1 a 10 en alguns casos. En la mateixa línia s’expressen la professora de la Universitat de Nova York Jessie Daniels (From Tweet to Blog Post to Peer-Reviewed Article: How to be a Scholar Now) o, més recentment, Kirsty Wallis, cap de Recerca de la Biblioteca de la University College London (How an audience-first approach to social media increases engagement with your research).\nSigui com sigui, quins són els principals avantatges que aporta Twitter a un investigador? Fonamentalment els principals motius pels quals els investigadors han d’emprar Twitter, sota el meu punt de vista, són tres: és una gran font d’informació, és una eina molt útil per difondre la nostra recerca entre els nostres col·legues o envers la societat i és un recurs molt pràctic en conferències (o videoconferències), congressos (en línia o en directe) i jornades (via Zoom o presencials). La meva proposta de decàleg per a un científic que vulgui unir-se a la conversa en aquesta àgora universal que és Twitter (amb tres manaments més com a bonus track) és la següent:\n1. Publiqueu continguts que aportin valor afegit i siguin fàcilment llegibles.\n2. Empleneu la biografia del vostre perfil amb les vostres dades i interessos professionals (no us oblideu d’afegir-hi una imatge).\n3. Per seleccionar seguidors, per extreure idees consulteu el perfil d’un investigador amb els mateixos interessos que vosaltres.\n4. Respecteu l’estructura clàssica d’un tuit: text + enllaç relacionat + una o més etiquetes o hashtags.\n5. Com en el cas dels blogs, sigueu curosos amb l’ortografia i la sintaxi.\n6. Acompanyeu la piulada amb una imatge (o un vídeo).\n7. Com a exemples de contingut, difongueu informació que pugui ser interessant per a la vostra cohort de seguidors, com ara articles publicats recentment sobre el vostre àmbit de coneixement (incloent sobretot els vostres!), celebració de conferències i congressos, convocatòries d’ajuts, notícies, publicacions en blogs…\n8. Intenteu piular amb una certa regularitat, però sense arribar a l’extrem d’anegar la cronologia dels vostres seguidors.\n9. Intenteu publicar tenint en compte la zona horària del públic objectiu.\n10. Respongueu les mencions.\n11. Superviseu i monitoreu la vostra activitat i el seu impacte amb eines com ara Tweetdeck o Hootsuite.\n12. Organitzeu els perfils que seguiu mitjançant llistes.\n13. Si us fa mandra mantenir un blog, exploteu la vostra creativitat publicant fils o threads a Twitter (és a dir, concatenacions de tuits que permeten exposar una idea de manera més àmplia), com ara aquest fil de 10 tuits de l’epidemiòleg Adam Kucharsky (London School of Tropical Medicine).\nAccés a més de 80 recursos que us poden ajudar a millorar la vostra reputació digital com a recercaires\nPodeu accedir a aquests dos decàlegs, juntament a altres 80 referències bibliogràfiques relacionades amb els mitjans de comunicació social com a eines per millorar l’impacte i la visibilitat de l’activitat i la producció dels científics, des de la presentació del taller Science dissemination 2.0: Social media for researchers, que vaig impartir en el marc del Master in Translational Medicine-MSc, organitzat per la Facultat de Medicina de la Universitat de Barcelona-Hospital Clínic i l’Institut d’Investigacions Biomèdiques August Pi i Sunyer (IDIBAPS).\nL’estructura del taller és la següent: Introduction, The digital revolution, Altmetrics, Open science, Active listening, Blogging, Microblogging, Professional networking, Sharing, Health 2.0, Digital identity building, References to deepen and Conclusions.\nAquest era el setè any que impartia aquest taller, per bé que en aquesta oportunitat, en comptes de fer-ho presencialment a les aules d’informàtica de la Facultat de Medicina de la Universitat de Barcelona, a l’Hospital Clínic, ho he fet mitjançant videoconferència, com la majoria de formacions que s’estan impartint en aquesta època un xic distòpica que ens ha tocat viure. L’experiència ha estat interessant, tot i que he enyorat la presencialitat i, sobretot, el contacte directe amb l’alumnat; també m’hauria agradat saludar la Nadja Gmelch o l’Ignasi Labastida, docents amb qui he coincidit algun cop a l’aula perquè impartien la classe posterior a la meva, i que per a mi són referents en el seu àmbit de coneixement. Confiem que l’any que ve es puguin impartir aquest i la resta de tallers del màster de manera presencial!\nFinalment, voldria agrair a la Dra. Pastora Martínez, responsable del bloc de comunicació científica del màster, la seva invitació perquè novament impartís aquest taller sobre recerca 2.0, i a l’alumnat del màster la participació i l’interès que van mostrar al llarg de la meva exposició. Un plaer, com sempre, Pastora!\nParlant a l’Institut d’Estudis Catalans sobre eines 2.0 per comunicar la recerca\n‹ Autoritat parental i alimentació saludable (Nutrició mediterrània, 51/2020)\nPatrons alimentaris i funció cognitiva a la Lothian Birth Control 1936 (Nutrició mediterrània, 52/2020) ›\nOne comment on “Dos decàlegs per a investigadors i acadèmics amb blog i/o perfil a Twitter”\nL’ase quàntic: els 10 articles més llegits del 2020 | Des de la Mediterrània ha dit:\n08/01/2021 a les 19:23\n[…] 3. Dos decàlegs per a científics amb blog i/o perfil a Twitter (desembre) […]


Passió pel bàsquet - Mas Albornà\nIniciem la temporada esportiva amb l’activitat de bàsquet. Aquesta ha tingut molt bona acollida ja que ja són 15 les persones que pendran part d’aquest nou equip que tot just ara s’ha format.\nL’activitat la portarà una voluntària amb molta experiència i trajectòria en el món del bàsquet, la qual traslladarà sens dubte la seva passió per aquest esport a tots els participants. Des d’aquí desitgem als nostres esportistes que tinguin un bon inici de temporada.\nSi tens ganes de fer esport i compartir una estona divertida amb amics i amigues aquesta és la teva activitat.\nPer a més informació, contacta’ns a: voluntariat@masalborna.org\nEl voluntariat de Mas Albornà és un espai on totes aquelles persones amb il•lusió i projectes per compartir amb nosaltres. A Mas Albornà treballem dia rere dia per a millorar la vida de les persones amb discapacitat i trastorn mental.


Fytó, compostatge infantil - KID'S CLUSTER\nFytó, compostatge infantil\n8 de març de 2018 /en Kid's LAB /por KID'S CLUSTER\nDe moment només és un prototip, però la idea és tan atractiva que ja ha despertat l’interès d’alguns fabricants. I és que la dissenyadora industrial Clara Fessler ha ideat un receptacle a través del qual els nens i nenes poden veure com el menjar que llencen es converteix en aliments frescos.\nAquest kit és una autèntica finestra al cicle de la vida orgànica. El recipient, que és totalment transparent, inclou terra i llavors, a les que se li pot afegir restes de menjar orgànic que no s’aprofita a casa. Aquest procés de compostatge, accelerat gràcies a la presència d’alguns cucs, permet fer créixer la planta que surt de les llavors fins que arriba a fer un nou fruit comestible. Paral·lelament una app ajuda a explicar i a detallar amb el llenguatge adequat què passa durant tot el procés.\nD’aquesta manera, els nens també aprenen la importància del reciclatge i es consciencien sobre la necessitat de no malbaratar els aliments.\nhttp://www.kids-cluster.com/wp-content/uploads/2018/03/food-waste-awareness.jpeg 534 800 Kids Cluster http://web2017.kids-cluster.com/wp-content/uploads/2017/07/logoKidswp-300x147.png Kids Cluster2018-03-08 19:33:232018-03-22 19:35:54Fytó, compostatge infantil\nSmart Kids Lab Vendre a la Xina no és un joc de nens


Moció de la CUP-PC per retre homenatge als santcugatencs deportats als camps nazis i per l'adhesió de Sant Cugat a la Xarxa Mai Més | Candidatura d'Unitat Popular\nMoció de la CUP-PC per retre homenatge als santcugatencs deportats als camps nazis i per l'adhesió de Sant Cugat a la Xarxa Mai Més\nDes de la CUP-PC portem al ple de març una proposta per tal d'homenatjar als santcugatens que van patir els camps nazis. Una moció que contempla la instal·lació de plaques Stolpersteine pels 3 santcugatencs deportats a camps de concentració nazi, així com l'adhesió a la Xarxa Mai Més creada per l'associació Amical de Mauthausen.\nTal i com determina l'Estatut al seu article 54, els poders públics han de vetllar pel coneixement i el manteniment de la memòria històrica de Catalunya, com a patrimoni col·lectiu que testimoni la resistència i la lluita pels drets i les llibertats democràtiques. En aquest sentit, creiem important que l'ajuntament recordi aquells que van patir un dels períodes més foscos de la història i fer-ho amb aquestes plaques, que els i les santcugatenques podran trobar als carrers de la nostra ciutat. Massa sovint, la memòria històrica cal anar-la a buscar als museus, llibres, etc. Que la gent ho trobi mentre passeja pels carrers és un bon mètode per no oblidar.\nL'altra proposta que contempla la moció és l'adhesió de la ciutat a la Xarxa Mai Més. Promoguda per l'Amical de Mauthausen, és una xarxa a nivell local integrada per centres educatius, entitats i ajuntaments amb l'objectiu d'educar en la prevenció del feixisme des de la memòria històrica.\nper a més informació sobre la xarxa: http://www.amical-mauthausen.org/docs/xarxa.pdf\ncos de la moció:\nPodeu consultar la moció en PDF a l'enllaç del lateral dret\nEl 27 de gener de 1945 l'Exèrcit Roig va alliberar el camp d'extermini nazi d'Auschwitz i es va destapar la barbàrie comesa pel nazisme, que havia dissenyat un model de societat basat en l'exclusió de la diversitat, la xenofòbia i el racisme. Els camps d'extermini eren la conseqüència tràgica del nazisme, que va portar la mort i la destrucció arreu d'Europa. L'estat alemany va planificar la liquidació de jueus, gitanos, homosexuals, sindicalistes, discapacitats, etc. Dins d'aquest capítol de la història contemporània, també cal incloure els republicans catalans i espanyols exiliats a França arran de l'ocupació franquista, que amb l'inici de la Segona Guerra Mundial van ser tractats com a apàtrides i alguns dels quals van acabar deportats a camps de treball i extermini nazi.\nEntre 1939 i 1945 més de 9300 republicans catalans i espanyols van passar pels camps de concentració nazis. D'aquests, prop de 5200 van perdre la vida i uns 3800 van aconseguir sobreviure. 334 figuren com a desapareguts.\nD'entre els catalans que van ser deportats als camps nazis hi figuren 3 santcugatencs: Francisco Calventus Navarro, Joaquín Moya Braulio i Bonaventura Bartralot Auladell. Francisco Calventus i Joaquín Moya moririen a Gusen (camp de concentració depenent de Mauthausen) l'octubre de 1941. Bonaventura Bartralot seria l'únic supervivent santcugatenc. Va ser alliberat pels aliats al camp d'Ebensee el 6 de maig de 1945, segons recull l'historiador local José Fernando Mota al seu blog Història de Sant Cugat del Vallès.\nA prop de 1.800 municipis europeus s’ha volgut recordar i mantenir viva la memòria de les persones que van ser víctimes de la deportació nazi, acollint-se a una iniciativa coneguda com Stolpersteine. La paraula alemanya 'Stolpersteine' vol dir 'pedra que fa ensopegar'. Són plaques individualitzades que recorden als deportats als camps nazis i formen part d'un projecte de l'escultor Gunter Demning que relaciona art i memòria. D’aquesta manera es manté viva la memòria de les persones de tots els col·lectius: jueus, gitanos, homosexuals, dissidents polítics, testimonis de Jehovà i ciutadans discapacitats que varen ser perseguits o assassinats pel règim nazi.\nL'abril de 2015 es van col·locar les primeres plaques Stolpersteine de l'Estat Espanyol a Navàs, i ac dia d'avui, Manresa, Igualada, El Palà de Torroella i Castellar del Vallès ja han col·locat 41 Stolpersteine a fi de mantenir viva la memòria dels seus veïns i veïnes que van patir la deportació als camps de concentració nazi, sumant-se a les prop de 60.000 que hi ha repartides per tot Europa.\nL'any 2013 l'Amical de Mauthausen i altres camps endega el projecte Xarxa de memòria i de prevenció del feixisme, "Mai més", amb l'objectiu de crear una xarxa a nivell local integrada per centres educatius, entitats i ciutats per educar en la prevenció del feixisme des de la memòria històrica.\nActualment, la xarxa està integrada per 30 centres i compta amb el suport de 12 ajuntaments i diverses entitats. Recentment, es va fer la I Trobada d'alumnes per a la prevenció del feixisme, de Catalunya, a Vilanova i la Geltrú, amb l'assistència de representants de 15 centres de tot el país, 80 alumnes i 20 professors. El projecte preveu dur a terme altres activitats i estendre's a altres territoris de l'Estat espanyol i Europa.\nProposem que el ple de Sant Cugat adopti els següents acords:\nACORD PRIMER: Retre homenatge i reconeixement als santcugatencs que van ser deportats als camps nazis, encarregant a l’artista Gunter Demnig la creació de 3 Stolpersteine per a ser col·locades en la nostra ciutat.\nACORD SEGON: Adherir la ciutat a la xarxa Mai Més promoguda per l'Amical Mauthausen.\nACORD TERCER: Comunicar aquests acords al Memorial Democràtic de la Generalitat de Catalunya.\nMoció CUP-PC homenatge als santcugatencs assassinats als camps nazis


Notícia Demanem una rectificació a TV3 per criminalitzar la caça - Federació Catalana de Caça - Territorial de Girona\nDEMANEM UNA RECTIFICACIÓ A TV3 PER CRIMINALITZAR LA CAÇA\nResposta a un vídeo dels informatius amb errades, falsedats i acusacions\n2. Difondre unicament informacions fonamentades\n3. Rectificar amb diligència\n10. Observar escrupulosament el principi de presumpció d’inoncència\n12. Actuar amb especial responsabilitat i rigor en el cas d’informacions o opinions amb continguts que puguin suscitar discriminacions per raons de sexe, raça, creences, extracció social, i cultural i malaltia, així com incitar a l’ús de la violència\nBenvolgut senyor Bassa,\nEstem convençuts que aquests 5 punts dels 12 principis bàsics de la professió periodística a Catalunya aprovats l’1 de novembre de l’any 1992 els són coneguts i són alguns dels pilars sobre els quals es sustenta i regeix la tasca informativa a TV3.\nPer aquesta raó, no podem entendre com poden emetre notícies tan allunyades de la veritat, parcials, plenes d’errades, falsedats i, el que és pitjor, d’acusacions que inciten a l’odi contra el col·lectiu de caçadors i caçadores com l’emesa el dimecres 24 de març al Telenotícies Comarques, signada per Mercé Sibina i Oriol Alayrach.\nTítol: “Galgos 112, una associació que rescata i recupera aquest gossos explotats per la cacera i les curses”\nMalauradament, aquesta no és la primera, ni la segona vegada que això passa.\nQue la responsable de la protectora Galgos 112 vengui el seu producte i tracti de guanyar-se el favor de la societat per la seva causa, ho podem arribar a entendre. No ens agradarà, però en l’exercici de la llibertat d’expressió cadascú pot pensar com vulgui i sustentar els seus arguments com cregui convenient, fins i tot amb mentires, en la seva consciència i responsabilitat social i legal quedaran les seves paraules.\nEl que ens resulta totalment inadmissible és que la periodista que signa la notícia –no un article d’opinió- es posicioni i realitzi manifestacions com, transcripció literal, “Cada llebrer, cada podenc té una història de maltractament al darrere. Per als caçadors són com una eina i quan no els fan servei, se’n desfan, els maten, els pengen, els llancen en un pou o els abandonen”. Unes afirmacions sectàries, denigrants per al col·lectiu, falses, estigmatitzants, acusatòries i mancades de rigor informatiu.\n“Muntatges” informatius com el mostrat van en contra de la pluralitat i transparència informativa i són una veritable xacra per TV3, que no oblidem està al servei i financem el conjunt de ciutadans de Catalunya.\nD’una vegada per totes (i no parlem no més d’informacions vinculades amb l’activitat cinegètica) cal que posin en qüestió, investiguin, contrastin les informacions facilitades per les “autoanomenades” entitats ecologistes, animalistes, conservacionistes -–en cap moment diem que no els donin veu-.\nSi investigueu una mica veureu com el seu discurs, perfectament articulat i repetit fins a la sacietat, any rere any, per totes elles al conjunt de l’Estat en la major part dels casos, no es sustenta en dades reals i contrastats, ans al contrari. Si separeu el gra de la palla descobrireu com les seves argumentacions responen, majoritariament, a interessos espuris; en moltes ocasions amb un rerefons de caràcter econòmic. Si rasqueu una mica, averiguareu si, realment, compleixen amb la seva funció, si tenen una bona praxi, si fan un bon ús de les quantioses subvencions que reben, etc.\nL’animo a veure el reportatge d’investigació “La verdad sobre los perros de caza en España” publicat per Mutuasport, la mútua dels caçadors/es. Certament, pensarà que és una notícia de part; però no ho digui abans de veure’l. Primer el visionen i valoren el rigor informatiu amb el qual està realitzat; a continuació, contrastin el que han vist amb, per exemple, la notícia motiu d’aquesta última carta.\nEnllaç reportatge: https://youtu.be/cy3oiP0Eowk\nSi “sospiten” de la veracitat de les dades, tan fàcil com contactar amb el SEPRONA, Agents Rurals, Mossos d’Esquadra i demanar dades estadístiques.\nSigueu valents i responsables. Fa massa temps que s’estan donant per bones totes les notícies i informacions facilitades per aquests col·lectius sense que ningú, malauradament no és privatiu del seu mitjà d’informació, faci l’esforç de contrastar-les. Inconcebible, irresponsable i molt lluny de la bona praxi periodística.\nEn nom de la veracitat i la transparència informativa, per responsabilitat social, passin pel sedàs aquest tipus d’informacions. Imagino que al seu col·lectiu, com al nostre, pot haver persones que no facin bé la seva tasca. És en aquests casos quan les persones que estem al capdavant d’aquests col·lectius ens toca ser valents, assumir les nostres responsabilitats i treballar per solucionar el problema. Nosaltres ho fem, nosaltres som els primers en denunciar, penalment si és precís, qualsevol acció que vagi en contra de la normativa, el maltractament animal, el furtivisme, etc.


Òpera a secundària | Institut Quatre Cantons del Poblenou\nTots els nostres alumnes de 2n d’ESO han participat en l’estrena de l’òpera “Oh, l’amor!“, de Mario Ros Vidal. L’activitat Òpera a secundària és una proposta del Servei educatiu del Gran Teatre del Liceu de Barcelona. Hem cantat al Teatre Auditori de Sant Cugat, acompanyats per una secció de la JONC i dirigits per Elisenda Carrasco.\nEl Telenotícies de TV3 del 10 de maig en fa un resum, i el bloc Públics culturals, de la Generalitat de Catalunya, també.\nEl tema d’aquesta òpera és el primer amor i la tensió en les relacions familiars davant un amor adolescent. Ja veieu, el compositor Mario Ros ha triat un tema que ens pot resultar molt proper. Es pot consultar aquí la fitxa artística.\nLa història d’aquesta activitat a la programació d’òpera del Gran Teatre del Liceu es remunta a l’any 1998, quan el Servei educatiu del teatre, juntament amb l’IMEB i el CCCB, va proposar la posta en escena de l’òpera Brundibar, que el compositor txec Hans Krása va escriure a Praga just abans de la II Guerra mundial. A l’aula hem explicat la història de l’òpera Brundibar al camp de concentració de Terezin; la podeu llegir en aquesta entrada del bloc de l’aula de Música, @4Cants.


Joaquim Molas i Batllori, Honoris Causa de la Universitat de Lleida\nPadrí: Josep M. Domingo Clua, professor del departament de Filologia Catalana i Comunicació\nJoaquim Molas Batllori es va llicenciar en Filologia romànica a la Universitat de Barcelona i el 1958 es va doctorar amb una tesi sobre el poeta medieval Lluís Icart. El 1959 va marxar com a lector de castellà a la universitat de Liverpool, on va estar dos anys. Del 1961 al 1972 va ser professor als Estudis Universitaris Catalans. El 1969, va entrar com a catedràtic de llengua i literatura catalana a la Universitat Autònoma de Barcelona, i des del 1982, a la Universitat de Barcelona.\nCatedràtic de llengua i literatura catalanes i crític literari. Investigador inquiet i sistemàtic, va idear algunes de les col·leccions de llibres més difoses, que són referents importants en la recuperació del llegat literari català: Les millors obres de la literatura catalana, Les millors obres de la literatura universal, entre d'altres. Va coordinar i dirigir un equip d'especialistes encarregat de redactar cinc volums que comprenen els segles XIX i XX de la Història de la literatura catalana. El seu mestratge, tothora rigorós i eclèctic, es va fer evident a la revista Els Marges, que va fundar el 1973. Va recopilar part dels seus treballs a Obra Crítica I, (1995) i Obra Crítica II (1999).\nPel primer lliurament de les seves memòries: Fragments de memòria, va rebre el premi de la Institució de les Lletres Catalanes de prosa no de ficció el 1998. A més, va estar guardonat amb el Premi d'Honor de les Lletres Catalanes 1998 i amb la Creu de Sant Jordi el 1999. Comptà també entre els seus guardons amb la Medalla Narcís Monturiol al mèrit científic, atorgada per la Generalitat de Catalunya el 2000 i amb la Medalla d’Or de la Generalitat de Catalunya el 2003. Fou membre numerari de l'Institut d'Estudis Catalans i soci d'honor de l'Associació d'Escriptors en Llengua Catalana.


F. Xavier Vila “No és por: són amenaces” | Xarxa CRUSCAT. Coneixements, usos i representacions del català.\nJ. Melià: Fantasies i fantasmes »\n« Conocimiento de las lenguas oficiales entre inmigrantes extranjeros en Cataluña,…\nF. Xavier Vila “No és por: són amenaces”\nPublicat 8 gener 2014\nNo és por: són amenaces F. Xavier Vila.\nTots els articles de: F. Xavier Vila 07/01/2014 00:00\nUn dels principis bàsics de l’anàlisi de les ideologies és que sempre cal buscar qui és el causant de les coses, allò que en diem l’ agent. En el món natural hi ha infinitat de fenòmens sense agent humà: plou, neva, fa vent… En política, en canvi, les coses normalment no s’escauen, sinó que són provocades per algú.\nTot sovint, però, els actors polítics miren de fer passar per impersonal allò que té un agent concret i identificable. Impersonalitzant una agressió, els seus autors s’espolsen les responsabilitats i aconsegueixen que siguin les víctimes les que se la carreguin a les espatlles. Això és el que fan, per exemple, els qui apliquen al català la qualificació de llengua minoritària. El més problemàtic d’aquest adjectiu no és pas que faci del català una llengua menor, sinó que, per la seva semàntica, indueix els oients a pensar que les dificultats del català es deriven d’una tara intrínseca a la llengua mateixa que no es pot modificar. Enfront d’aquesta percepció, ja fa dècades que l’activisme defensa que el català, una de les 100 llengües més parlades del món i amb un conreu de primera línia, no és una llengua minoritària sinó minoritzada ; en altres paraules, que les seves dificultats són causades per uns agents amb noms i cognoms -polítics, alts tribunals, etc.- que s’entesten a complicar-ne la normalitat dia a dia.\nEn aquest context, sobta que s’hagi generalitzat la fórmula discurs de la por per referir-se a les repetides evocacions de desgràcies infernals que profereixen els líders unionistes en relació amb les aspiracions de sobirania catalanes. Més enllà de la seva eufonia, aquesta denominació és contraproduent a l’hora de construir un debat racional i ben argumentat. Quan es parla del discurs de la por s’amaga que aquest discurs es fonamenta essencialment en un reguitzell d’amenaces que tenen uns agents concrets als quals es poden reclamar explicacions. Sabent qui són aquests agents, sense anar més lluny, se’ls pot demanar si ells executarien les seves amenaces i per què ho farien. Preneu el manteniment dins la Unió Europea com a exemple: tenint en compte que Catalunya ja compleix tots els requisits objectius per formar-ne part, i que probablement en seria contribuent net, l’únic motiu objectiu pel qual un nou estat català no podria integrar-s’hi amb tota celeritat seria el veto d’Espanya. Però heus aquí que, emboirats per la idea de la por, els nostres informadors passen per alt una vegada i una altra la que, de fet, hauria de ser una pregunta persistent a tots els unionistes: ¿és cert que Espanya, que aparentment tant ens estima, intentaria perjudicar els catalans amb el seu veto dins la Unió? ¿De debò que maldaria per impedir que entréssim a l’ONU? ¿I això per què? Per quins motius concrets? Més encara: per quina raó Espanya, amb qui tenim tants llaços i tants interessos comuns, no hauria de ser el principal valedor de Catalunya a Europa i al món? Que no cooperen entre ells els països europeus malgrat les diferències que els han enfrontat al llarg de tants segles? Per què Espanya hauria de ser l’excepció i acarnissar-se contra els catalans?\nJa sé que la hipòtesi d’una Espanya col·laborant de bona fe amb Catalunya sona ara mateix a quimera irrealitzable, però abans que se us acabi d’escapar el riure, plantegeu-vos la paradoxa següent: ara com ara, l’unionisme proclama, gairebé sense adonar-se’n i de manera simultània, que Espanya adora Catalunya però que també és la principal amenaça per a la seva prosperitat. I ho pot fer perquè presenta els boicots, els vetos i tota les altres plagues bíbliques com a fenòmens que fan por, sí, però que no tenen causant concret. “Passaran”, suggereixen, com si fos una nevada, una rierada o un vent tramuntanal i ells, que tant ens estimen, no hi tindran res a veure. Vaja, que mal que els pesi, no podran fer-hi res.\nÉs hora doncs de palesar que el discurs unionista està assentat sobre una greu contradicció i, per aconseguir-ho, convé deixar de parlar del discurs de la por i passar a parlar del discurs de l’amenaça. Les amenaces tenen agents a qui es pot demanar explicacions. Cal que cada expressió d’amenaça sigui rebuda amb la simple pregunta de: “I per què?” Perquè cada vegada que s’hi vegin enfrontats, cada cop que hagin de justificar alguna de les seves amenaces, veuran que l’única resposta és “Per rancúnia”. I la rancúnia, l’odi i la venjança no són, de cap de les maneres, un fonament desitjable per edificar un país, sigui el que sigui.


El Palau acull la 2a Trobada empresarial de Transformació Digital a Lleida\nterritoris.cat 17:58 16/05/17\nOrganitzada per la firma Xtrategics, la convocatòria es farà aquest divendres dia 19 de maig i compta enguany amb la col·laboració de Fira de Mollerussa\nlleida acull trobada 2a digital empresarial\nImatge d'arxiu de la convocatòria de l'any passat\nFira de Mollerussa col·labora en la 2a Trobada empresarial sobre creixement i Transformació Digital en l’entorn empresarial a Lleida, una trobada organitzada per la consultoria i agència d’Internet, Xtrategics, i que comptarà amb especialistes del sector que explicaran com aprofitar la Transformació Digital i com adaptar-se a aquesta nova forma de consum i de negoci. La convocatòria es realitzarà aquest divendres dia 19 de maig al matí a l’edifici Sage, localitzat al polígon La coma d’El Palau d’Anglesola.\nEl còmic Pedro Llamas presentarà i moderarà la trobada\nEl còmic Pedro Llamas, habitual del canal Comedy Central i formador en habilitats de lideratge i de comunicació, serà l’encarregat de presentar i moderar la trobada, la qual tindrà com a ponents al director general d’IAB Spain, Antonio Traugot; el consultor en Transformació digital i soci en Xtrategics Google Partner, Albert Polo; el president de PIMEC Logística i de la Fundació ICIL, Ignasi Sayol; el responsable de Global service partner Alibaba.com España, i la responsable de màrqueting i comunicació corporativa d’IASO, Carjoa Solis.\nQuins avantatges ens aporta Internet i com l’hem d’utilitzar per donar-nos a conèixer i arribar als possibles clients, o com podem aprofitar la digitalització per fer les empreses més eficients, són algunes de les qüestions que es tractaran a la jornada en la qual col·labora i dóna suport l’ens firal de la capital del Pla d’Urgell.


Regulació del transport de mercaderies peribles - Internet dels serveis estatals | 5 minutos\nServeis estatals a les Ardenes\nl’ús de Màquines especials REUNIÓ Les especificacions ATP per al transport de mercaderies peribles són obligatòries (Decret de 19/12/2007):\nEn general, l’engranatge de transport es tria en categories i classes d’herba per satisfer les temperatures de conservació per a diferents tipus de productes bàsics al llarg de la durada del transport.\nLa llista de categories i classes d’engranatges que s’utilitzaran segons la naturalesa de les mercaderies i la temperatura de conservació durant el transport es defineix a l’annex al decret de l’1 de juliol de 2008 .\nEs consideren maquinària especial, l’engranatge respondament a les especificacions de l’acord ATP (Acord de transport internacional de productes bàsics peribles i màquines especials per utilitzar-la S Transport).\nEl decret de l’1 de juliol de 2008 preveu la possibilitat d’utilitzar l’engranatge de transport reconegut com amb garanties equivalents a màquines especials definides a l’ATP i enumereu l’engranatge elegible.\nRecordeu que l’engranatge especial (contenidor, vehicle isotèrmic o refrigerat) compleix les especificacions ATP han de ser objecte de controls periòdics i anar acompanyats de la certificació tècnica de conformitat (Llei) en cas de control.\nAra és El Cemafroid GIE que lliura l’acte després de conformar el control del vehicle en un centre de proves. Trobareu una llista de centres de proves al lloc web de CemaFroid.\nLes marques d’identificació es col·loquen als vehicles sota la temperatura dirigida. També es llisten a l’avís als transportistes (Apèndix 4).\nen: engranatges isotèrmics normals,\nFRC: classe de refrigeració reforçada C,\nRRB: motor de refrigeració reforçada per classe B,\nCNA: motor de calorificació normal de classe.\nL’elecció de mitjans per complir-los Obligacions romanen a la discreció dels professionals: contenidors isotèrmics, vehicles isotèrmics, refrigerats o refrigerants …\nLes condicions generals són necessàries per a vehicles i contenidors utilitzats:\nReceptacles de vehicles i / o contenidors Ha de ser net i en bones condicions, dissenyat i construït per ser netejat correctament i / o desinfectat.\nHan de ser reservades per al transport de mercaderies si hi ha possibilitat de contaminació per càrregues d’altres natura.\nEstà prohibit Per fer-se càrrec, durant o després d’un transport d’aliments, materials perillosos (classificats i / o (c) capaços d’alterar les característiques sanitàries i qualitatives per contaminació, emanacions, contaminació i contribucions tòxiques a l’exclusió de begudes alcohòliques i manteniment Productes, medicaments d’higiene condicionats a la unitat de vendes). En cas de transport simultània de productes bàsics, ha de ser possible una separació si cal.\nEls productes bàsics s’han de col·locar i protegir tal manera de reduir el risc de contaminació.\nEls recipients de vehicles i / o contenidors utilitzats per al transport de mercaderies han de ser capaços de mantenir els productes alimentaris a temperatures adequades i permetre el control de les anomenades temperatures.\nLes condicions especials s’apliquen en alguns casos:\nLa part dels mitjans de transport destinats a rebre:\nPreparacions picades de carn i carn a l’estat refrigerat o congelat, incloent-hi congelats, tan aviat com la durada del transport supera les 1 h\nha d’estar equipat amb un Dispositiu segons les normes vigents permetent l’enregistrament automàtic de la temperatura de l’aire (AM 2/02/2015).\nNo estan subjectes a aquestes obligacions Transport:\nTransport Realitzat amb motiu de les condicions climàtiques provades rigoroses, la fabricació de la producció en fred durant la durada del transport;\nTransport de qualsevol aliment en l’estat refrigerat o congelat, a distància del lloc de càrrega inferior a 80 km sense la ruptura de càrrecs;\nCister transport de llets i cremes crema a la indústria Una distància del lloc de càrrega a menys de 200 km sense incompliment de la càrrega;\nTransport de productes de pesca congelats des d’un magatzem de refrigerants a un establiment acreditat per a deconstable en arribar, a la vista d’una preparació, quan la distància a No supera els 80 km i quan el temps de viatge és inferior a una hora.\nEn aquestes condicions despectives, el titular no té cap obligació de mitjans, però encara no hi ha menys subjecte a una obligació de resultat. Per tant, ha de prendre qualsevol disposició per garantir les condicions de temperatures requerides pel Decret del 21/12/2009. Aquestes condicions es poden verificar en controls de carretera.\nPer a qualsevol informació relativa als professionals de les Ardenes, podeu posar-vos en contacte amb el Departament de Cohesió Social departamental i la protecció de les poblacions d’Ardenes (DDCSPP):\nDirecció departamentals de cohesió social i protecció de la població (DDCSPP)\nServei de seguretat i salut de 18, avinguda François Mitterrand\nDe dilluns a divendres: 9h00-11h30 13h45-16h15, excepte el divendres 16h00\nPer a professionals d’altres departaments, gràcies per enviar-vos directament al DDCSPP o DDPP del vostre departament de les quals es poden trobar les coordenades a la pàgina Document adjunt: llista d’adreça DDCSPP (format PDF – 74,6 KB – 19/03/2018)


Activitats d'estiu per als més menuts de Marines - Noticias CAMP DE TURIA\nMarines ha obert el termini d’inscripcions per a les activitats d’estiu del “XIII Estiu Actiu, 2018“. Enguany s’ofereix un campus multiesport, una escola d’estiu amb natació, cursos de natació, aquagym i zumba.\nPer a més informació es farà una reunió informativa el pròxim dijous, 14 de juny, a les 19.00 hores. Aquesta reunió tindrà lloc en el saló d’actes de l’ajuntament. L’últim dia per a apuntar-se serà el pròxim dilluns,18 de juny.\nValorar el joc com un mitjà per a realitzar activitat física, com a mitjà de diversió, de relació i com a recurs per a aprofitar el temps lliure és un del principals objectius. Una altra de les finalitats és reforçar i conéixer els hàbits saludables i tècniques de primers auxilis. Conéixer altres formes de jocs i esports alternatius, així com apreciar el valor de les activitats i jocs cooperatius també es troba entre les pretensions.\nAmb aquesta iniciativa també es persegueix el desenvolupament de les possibilitats motores amb materials poc habituals.\nL’equip encarregat de coordinar i dur a terme les activitats del campus multiesport està format per personal especialista titulat en educació i temps lliure amb una àmplia experiència en educació no formal i esport.\nTots i totes les integrants de l’equip són persones de Marines que entenen la seua labor en l’àmbit educatiu com una oportunitat de comunicació i acostament, i com a possibilitat de desenvolupament humà i transmissió de valors.


L'ESCALA - En Venda: Apartament Sibil.la de Fortià en venta, 1 habitació, parking, centre Riells\nApartament Sibil.la de Fortià en venta, 1 habitació, parking, centre Riells\nApartament Sibil.la de Fortià en venta, 1 habitació, parking, centre Riells.\nApartament Sibil.la de Fortià en venta, 1 habitació, parking, centre Riells, L'ESCALA\nBonic, confortable, modern i molt cèntric apartament d’una habitació que es troba a l’edifici Sibil.la de Fortià de l’Escala a només 75m de la platja de Riells. Es pot anar pertot arreu a peu (supermercat, botigues, platja, port…). I té l’avantatge de tenir una plaça de parking subterrània i un traster (ideal per guardar bicicletes …).\nEs troba situat en un segon pis amb ascensor i consta d’un hall, una habitació amb un llit de matrimoni i armaris encastats, una cambra de bany amb dutxa italiana i un menjador sala d’estar i cuina americana mont ben equipada (vitroceràmica, forn, rentadora rentaplats) que té accés a una Terrassa que dóna al sud i que té un tendal elèctric.\nTé aire condicionat.\nApartament Sibil.la de Fortià en venta, 1 habitació, parking, centre Riells was last modified: març 6th, 2020 by bertodj\nDistància Platja: 75m\nSituació: Sibil.la de Fortià, L'ESCALA\nBonic, confortable, modern i molt cèntric apartament d’una habitació que es troba a l’edifici Sibi [..]


DEFENSA DE LES LLENGÜES ESTRANGERES A TOTS ELS NIVELLS EDUCATIUS\nDEFENSA DE LES LLENGÜES ESTRANGERES A TOTS ELS NIVELLS EDUCATIUS3\n959 24/10/2014, 18:29 | Marta Pombo Sallés. Professora d'anglès i alemany. Institut Marianao. Sant Boi | #Opinió,\nBenvolguda Sra. Rigau,\nel govern de Catalunya no hauria de permetre que l'ensenyament de l'anglès i d'altres llengües estrangeres com l'alemany, francès, etc, estiguin subjectes a l'autonomia dels centres educatius públics. Hauria d'haver-hi una llei general que garantís l'aprenentatge continuat de l'anglès a tots els nivells educatius des de la primària, l'ESO, el Batxillerat, la formació professional i la universitat.\nActualment, no és lògic que cicles formatius de grau mig que duren dos anys, per exemple, el de mecanització, només tinguin anglès durant el 2n curs i el 1r no. I el que ja és totalment inacceptable és que cicles formatius de grau superior, com el d'informàtica, no tinguin anglès. Com és possible que un informàtic/a d'avui dia no sàpiga anglès? El departament d'ensenyament no pot deixar cap etapa educativa ni cap curs sense anglès.\nTampoc es pot deixar en mans de l'autonomia de cada centre públic que decideixi si dóna o no continuïtat a la demanda d'altres llengües estrangeres com l'alemany, francès, etc, ni contribuir d'aquesta manera a que se suprimeixi una plaça sencera d'un professor/a. Quan hi ha una demanda creixent per part d'alumnes i pares s'ha de poder complir i més tenint en compte el context de crisi econòmica.\nFinalment i, de manera progressiva, les pel.lícules de la televisió i del cinema s'haurien d'emetre només en V.O. subtitulada, sobretot les que van dirigides a la gent més jove.\nEsteu opinant sobre: DEFENSA DE LES LLENGÜES ESTRANGERES A TOTS ELS NIVELLS EDUCATIUS\nEl govern s\_'omple la boca dient que vol potenciar l\_'estudi de les llengües estrangeres i ens augmenta les ràtios d\_'alumnes, ens retalla professorat i dotació econòmica, etc... Incoherència al poder!\n7 novembre 2014 10.33\nTotalment d\_'acord amb la carta excepte amb la proposta de què les pel.lícules només estiguin en V.O subtitulades. No cal ser més \_"papistes que el Papa\_".\n7 novembre 2014 10.30\nTotalment d\_'acord amb aquesta opinió.Després el govern s\_'omple la boca dient que s\_'ha de potenciar l\_'estudi de les llengües estrangeres!! I quan ficaran mà a solventar el gran problema de massificació en les aules que s\_'enpitjora a l\_'hora d\_'estudiar amb garanties un idioma estranger??\n25 octubre 2014 14.29


La Paula, el Victoriano i la Blanca, tres casos d’èxit d’inserció laboral de persones amb síndrome de Down mitjançant el programa Incorpora - Incorpora "la Caixa"\nLa Paula, la Blanca i el Victoriano, juntament amb els representants de Carrefour, Decathlon i Álvaro Moreno, on treballen actualment gràcies a l’acompanyament del programa Incorpora.\n#GraciasPorTanto és el lema amb què aquest any 2022 se celebra el Dia Mundial de la Síndrome de Down per agrair a totes aquelles persones que contribueixen a fer millor i més bonica la vida de les persones amb síndrome de Down. Entre elles hi ha tots els professionals, empreses i entitats que formen part del programa Incorpora, que aposta per impulsar la inserció laboral de col·lectius vulnerables com són les persones amb discapacitat intel·lectual.\nEn aquest sentit, la Paula González, el Victoriano Muñoz i la Blanca Garrido són tres exemples d’èxit de com es pot aconseguir una feina estable gràcies a l’acompanyament d’Asociación Síndrome de Down Jaén y Provincia del Grup Incorpora Andalusia, que va generar 289 nous llocs de treball a persones vulnerables a Jaén durant l’any 2021.\nVa ser a la mateixa Asociación Síndrome de Down Jaén y Provincia on la Paula, el Victoriano i la Blanca van sentir per primera vegada en què consistia el programa Incorpora de la Fundació ”la Caixa”. “Em van explicar que m’ajudaria a preparar-me en la recerca de feina, fer cursos i millorar les meves habilitats laborals”, explica la Paula, que es va unir al projecte laboral el febrer del 2021.\nMolt abans es van apuntar la Blanca, el 2014, i el Victoriano, el 2011, i tots dos també coincideixen, tal com explica el Victoriano, que el principal objectiu d’aquesta iniciativa d’integració sociolaboral és “trobar feina, conèixer gent i millorar les seves habilitats professionals”. Per això, cap d’ells va dubtar a apuntar-se per tot el que els podia aportar.\nAcompanyament diari per a les persones amb discapacitat intel·lectual\nDurant tot el procés d’integració laboral, aquestes tres persones amb síndrome de Down han comptat amb l’acompanyament de les tècniques d’inserció Mercedes Hinojosa i María Jesús López, que no només els han ajudat a l’hora de buscar feina, sinó també a enfrontar-se a altres situacions com relacionar-se amb altres persones, superar pors o creure en ells mateixos. “Quan vam començar a treballar, sempre ens feien sentir més segurs i, a mesura que ens veien preparats, ens anaven deixant a poc a poc sols. Igualment, sempre que les necessitem, hi són”, relaten.\nDins del seguiment diari de les tècniques d’inserció laboral, els tres participants del programa Incorpora han comptat amb suport per aconseguir l’objectiu de trobar una feina que els ajudi a desenvolupar-se professionalment i personalment, sempre mitjançant l’Asociación Síndrome de Down Jaén y Provincia. “He realitzat cursos de competències digitals i sessions grupals i individuals de tot el relacionat amb la feina: què és un currículum, preparació per a les entrevistes de feina, visites a empreses, etc.”, explica la Paula.\nPer la seva banda, el Victoriano compta amb diversos exemples en què ha rebut tot el suport del programa Incorpora: un curs de cambrer de pisos i de sala que el va ajudar a fer pràctiques a l’hotel HO Ciudad de Jaén; assessorament en orientació i intermediació; preparació d’entrevistes; tres anys de contracte a Carrefour i la gestió de borses d’ocupació, com la de la Universitat de Jaén (UJA) o la de la Junta d’Andalusia, que li va permetre treballar com a auxiliar de tasques de consergeria a l’UJA. “També gràcies a elles estic ara treballant com a dependent a la botiga Álvaro Moreno a Jaén”, assenyala.\nEl cas de la Blanca va també molt a la línia dels seus companys. Ella va fer un curs d’ajudant de cuina en un dels Punts de Formació Incorpora i va dur a terme les seves pràctiques a la residència de gent gran Virgen de Alharilla a Porcuna, Jaén. També va fer un altre curs de competències digitals que li va ensenyar a buscar feina amb la tablet, enviar el seu currículum, respondre ofertes de feina i trobar una ocupació. “Vaig enviar el meu currículum a Decathlon, la meva tècnica del programa Incorpora em va ajudar a preparar l’entrevista i, gràcies a això, fa dos mesos que treballo com a dependenta de comerç amb ells”, explica la Blanca molt contenta pel resultat.\nLa inserció laboral de persones amb discapacitat, repte del programa Incorpora\nEl pas de la Paula, el Victoriano i la Blanca pel programa Incorpora ha estat tan positiu per a ells que no dubten a destacar tot el que els ha aportat a les seves vides. “He aconseguit una feina que m’agrada molt, millorar les meves relacions, desplaçar-me sola amb l’autobús i sentir-me molt feliç”, comenta la Paula, que actualment treballa a Carrefour Jaén com a auxiliar de línia de caixes. Allà hi treballa 12 hores setmanals en horari de matí, i a la tarda es dedica a continuar amb les seves habilitats formatives a l’entitat Incorpora. “M’encanta la meva feina i els meus companys”, puntualitza.\nEl Victoriano, per la seva banda, fa èmfasi en l’ajuda de les tècniques d’inserció laboral: “Sense la María i la Mercedes no hauria pogut aconseguir les feines. Ara estic molt content treballant com a dependent a Álvaro Moreno, on la meva jornada és de 15 hores setmanals de dilluns a divendres de 10 a 13 hores, i a les tardes segueixo fent esport i vaig a l’Asociación Síndrome de Down Jaén y Provincia a seguir formant-me”, explica.\nTambé la Blanca se suma a l’alegria dels seus companys en un altre cas d’èxit en la integració sociolaboral de persones amb síndrome de Down. “Estic molt contenta d’haver après a treballar com a ajudant de cuina a la residència i, ara, per estar treballant a Decathlon, on estic molt a gust amb els meus companys”, explica. “Allà hi vaig dilluns, dimarts i divendres de 9 a 13 h, els dimecres vaig a habilitats laborals a la tarda a l’associació, i al meu poble vaig a la piscina coberta”, afegeix feliç.\nDurant el 2021, en el marc del programa Incorpora, es van facilitar un total de 2.157 insercions de persones amb discapacitat intel·lectual, 291 de les quals es van impulsar a Andalusia.\nLa col·laboració de totes les empreses, entitats i professionals que ajuden a la millora de la integració sociolaboral de persones amb Síndrome de Down a través del programa Incorpora mereixen el reconeixement amb motiu del Dia Mundial de la Síndrome de Down, en què el lema #GraciasPorTanto forma part de l’homenatge d’agraïment a tots ells.